Kolmapäevast sulgevad galeriid ja näitusesaalid taas oma uksed. See muidugi ei tähenda, et kunstielu igas mõttes elamata peaks jääma. Raamatukaante vahele on talletatud värvikate kunstnike loomingutee, lisaks on hulgaliselt filme ja saateid kunstnikest ja kunstist laiemalt, mille võiks nüüd ette võtta. Et valimine oleks lihtsam, panime kirja mõned alternatiivid.
#000000
Kaheteistosaline sari „Meie aja kunst“ , mida saab vaadata ERRi Jupiteri platvormil, viib vaatajad ruumidesse, kuhu sageli publik ei pääse. Igas episoodis kohtutakse mõne kunstnikuga ning jälgitakse nende tegevust nii ateljeesügavsutes kui ka näitusesaalides. Mis toimub kunstnike ateljeedes enne ja pärast teose valmimist? Mis elu elatakse galeriides väljaspool näituste lahtiolekuaegu? Kuhu rändavad teosed pärast nende eksponeerimist? Mida mõtlevad kaasaegsed kunstnikud elust, tööst ja loomingust? Sõna saavad Merike Estna, Mark Raidpere, Flo Kasearu, Edith Karlson, Dénes Farkas, Jaanus Samma, Paul Kuimet, Tõnis Saadoja, Marge Monko, Erki Kasemets ja Kris Lemsalu. Veidi vähem kui pooletunnine episood võiks ju olla paras päevane kunstiamps?
#000001
Sandra Jõgeva „Avalikud ja salajased märkmed“. Dokumentaalkirjandus, mis avab Jõgeva filmi „Armastus“ sündi, kunstimaailma telgitaguseid ja ka autorit ennast. Seda kõike vaatlevalt kergelt ja pisut kollaselt, ilma süvaanalüüsi ja hukkamõistuta, soojalt ja siiralt.
#000006